พอดีว่าหนูทานยาคุมแบบผิดๆมาตลอดเลยค่ะ หนูจะรอให้หมดประจำเดือนแล้วค่อยทานยาคุมในวันที่หมดประจำเดือนแล้ว 5 วัน แล้วตอนนี้หนูมีปัญหาคือ หนูทานยาคุมยังไม่หมดแผงเลยค่ะเหลือ 3 เม็ดแต่ว่าประจำเดือนหนูก็มาแล้วค่ะ เป็นแบบนี้มา 2 เดือนแล้วค่ะ แล้วตอนนี้ประจำเดือนหนูหมดแล้ว 2 วันหนูควรจะทานยาคุมได้อีกตอนไหนดีคะ หนูอยากปรับการมีประจำเดือนของตัวเองให้เป็นปกติค่ะ
สวัสดีค่ะ หากยาคุมกำเนิดที่ทานอยู่เป็นชนิดที่มี 28 เม็ด โดยปกติควรทานวันละ 1 เม็ดไปเรื่อยๆ จนครบ 28 เม็ด แล้วเริ่มทานแผงใหม่ต่อไปได้เลย โดยไม่ต้องสนใจว่าประจำเดือนจะมาในวันไหนและหมดในวันไหนแต่โดยปกติแล้ว เมื่อทานมาถึงเม็ดยาที่ไม่มีฮอร์โมน ซึ่งส่วนใหญ่คือเม็ดที่ 22-28 ประจำเดือนก็จะเริ่มมาตอนทานยาเม็ดที่ 24-25 ค่ะ โดยมักจะมาไม่เกิน 5 วัน ทั้งนี้ไม่จำเป็นต้องรอให้ประจำเดือนหมดแล้วจึงเริ่มทานยาคุมแผงใหม่ค่ะ ควรเริ่มทานแผงใหม่เมื่อทานถึงเม็ดที่ 28 ดังกล่าวไปค่ะหากรอให้ประจำเดือนหมดแล้วจึงเริ่มทานแผงใหม่อย่างที่ทำอยู่ อาจทำให้ประสิทธิภาพในการป้องกันการตั้งครรภ์ลดลงได้ดังนั้นหากทานครบ 28 เม็ดไปแล้ว ให้รีบเริ่มทานแผงใหม่เลยค่ะ แต่หากทานครบ 28 เม็ดไปหลายวันแล้ว เมื่อเริ่มทานแผงใหม่ ควรงดการมีเพศสัมพันธ์หรือใช้ถุงยางอนามัยไปก่อน 7 วันค่ะ